CELEX: 62020CN0724
Language: el
Date: 2020-12-28 00:00:00
Title: Υπόθεση C-724/20: Αίτηση προδικαστικής αποφάσεως την οποία υπέβαλε το Cour de cassation (Γαλλία) στις 28 Δεκεμβρίου 2020 — Paget Approbois SAS κατά Depeyre entreprises SARL, Alpha Insurance A/S και Alpha Insurance A/S κατά Paget Approbois SAS, Depeyre entreprises SARL

8.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/25
            
         
      Αίτηση προδικαστικής αποφάσεως την οποία υπέβαλε το Cour de cassation (Γαλλία) στις 28 Δεκεμβρίου 2020 — Paget Approbois SAS κατά Depeyre entreprises SARL, Alpha Insurance A/S και Alpha Insurance A/S κατά Paget Approbois SAS, Depeyre entreprises SARL
      (Υπόθεση C-724/20)
      (2021/C 79/31)
      Γλώσσα διαδικασίας: η γαλλική
      
         Αιτούν δικαστήριο
      
      Cour de cassation
      
         Διάδικοι στην υπόθεση της κύριας δίκης
      
      
         Αναιρεσείουσες: Paget Approbois SAS, Alpha Insurance A/S
      
         Αναιρεσίβλητες: Depeyre entreprises SARL, Alpha Insurance A/S, Paget Approbois SAS
      
         Προδικαστικά ερωτήματα
      
      
                  1)
               
               
                  Έχει το άρθρο 292 της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II) (1), την έννοια ότι η εκκρεμής ενώπιον του δικαστηρίου κράτους μέλους δίκη την οποία κίνησε ο πιστωτής ασφαλιστικής αποζημίωσης προκειμένου να του καταβληθεί η αποζημίωση αυτή από ασφαλιστική επιχείρηση η οποία έχει υπαχθεί σε διαδικασία εκκαθάρισης κινηθείσα σε άλλο κράτος μέλος αφορά, κατά τον εν λόγω κανονισμό, στοιχείο του ενεργητικού ή δικαίωμα το οποίο έχει απεκδυθεί η επιχείρηση αυτή;
               
            
                  2)
               
               
                  Σε περίπτωση καταφατικής απάντησης στο πρώτο ερώτημα, ρυθμίζει το δίκαιο του κράτους μέλους στο οποίο εκκρεμεί η εν λόγω δίκη το σύνολο των αποτελεσμάτων της διαδικασίας εκκαθάρισης επί της δίκης αυτής;
                  Ειδικότερα, πρέπει το άρθρο αυτό να εφαρμοστεί καθόσον:
                  
                              —
                           
                           
                              προβλέπει ότι η έναρξη τέτοιας διαδικασίας συνεπάγεται τη διακοπή της εκκρεμούς δίκης,
                           
                        
                              —
                           
                           
                              εξαρτά την επανάληψη της δίκης από την εκ μέρους του πιστωτή αναγγελία, στο παθητικό της ασφαλιστικής επιχείρησης, της απαίτησής του για καταβολή ασφαλιστικής αποζημίωσης και την προσεπίκληση των οργάνων που είναι επιφορτισμένα με την εφαρμογή της διαδικασίας εκκαθάρισης,
                           
                        
                              —
                           
                           
                              και απαγορεύει κάθε επιβολή υποχρέωσης καταβολής της αποζημίωσης, δεδομένου ότι ως προς αυτήν χωρεί μόνον αναγνώρισης της ύπαρξής της και καθορισμός του ύψους της;
                           
                        
            
         (1)  ΕΕ 2009, L 335, σ. 1.